****

 **Pitypang Tagóvoda Munkaterve 2016/2017.**

A hatályos miniszteri rendelet értelmében az éves munkaterv az óvoda nevelési évének helyi rendjét határozza meg. Munkánk során fontosnak tartjuk, hogy innovatív pedagógiai szemlélettel, olyan komplex személyiségfejlesztést valósítsunk meg, aminek eredménye a testileg, lelkileg, szociálisan egészséges, „jó-létben” élő gyermekek nevelése. Mindez csak korszerű módszerekkel és kellő tudatossággal, elhivatottsággal, gyermekek szeretetével valósítható meg.

**1. Az intézmény működési rendje a 2016/2017. évben**

 **1.1. A nevelési munkát meghatározó külső szabályozók**

**Törvények:**

* 2011. évi CXC törvény a nemzeti köznevelésről, illetve az e törvényt módosító 2012.évi CXXIV. törvény
* 1997. évi XXXI. törvény a gyermekek védelméről és a gyámügyi igazgatásáról, valamint az ide vonatkozó módosítások.
* 2008. évi XXXI. törvény az esélyegyenlőség érvényesülésének közoktatásban történő előmozdítását szolgáló egyes törvények módosításáról.

**Rendeletek:**

* 20/2012. (VIII.31.) EMMI rendelet a nevelési-oktatási intézmények működéséről és a köznevelési intézmények névhasználatáról.
* 363/2012. (XII.17.) kormányrendelet Az óvodai nevelés országos alapprogramjáról.
* 32/2012 (X.8.) EMMI rendelet a Sajátos nevelési igényű gyermekek óvodai nevelésének irányelve kiadásáról
* 48/2012. (XII.12.) EMMI rendelet a pedagógiai szakmai szolgáltatásokról, a pedagógiai szakmai szolgáltatásokat ellátó intézményekről és a pedagógiaiszakmai szolgáltatásokon való közreműködés feltételeiről. 15/2013. (II.26.) EMMI rendelet a pedagógiai szakszolgálati intézmények működéséről.

**1.2. A nevelési munkát meghatározó belső szabályozók**

* Az Óvodai Nevelés Országos Alapprogramja
* Helyi Pedagógiai Program
* Éves Munkaterv
* SZMSZ

**2. Óvodakép:**

**Üllő Város Humán Szolgáltató Központ Pitypang Tagóvoda**

 2225 Üllő Faiskola út 17.

1. csoportok száma: 4

2. férőhely: 100

3. felvett gyermek létszám (szeptember 1-jén): …108………fő

4. kihasználtság: ……108………..%

**Az alapító okiratot módosításával (2013. január 1.) a férőhely 85 főről**

**100 főre módosult.**

**2.1. Személyi feltételek:**

* óvodapedagógus 8 fő
* dajka 4 fő
* technikai alkalmazott 1 fő
* pedagógiai asszisztens 1 fő

**2.2. Humán erőforrás, személyi feltételek alakulása:**

**Csoportok beosztása**:

 Ficánka csoport / kis csoport/ Ledneczky Julianna óvodapedagógus

 Varga Gabriella óvodapedagógus

 Frank Erika dajka

 Süni csoport / nagy csoport I / Bekker Zoltánné óvodapedagógus

 Bálintné M. Julianna óvodapedagógus

 Böckl Józsefné dajka

Csibe csoport / nagycsoport II. / Szőnyiné V. Klára óvodapedagógus

 Monostori Edina óvodapedagógus

 Almási Sándorné dajka

Katica csoport / középső csoport / Gulácsi Beáta óvodapedagógus

 Galcsik Tamásné óvodapedagógus

 Zsigmond Lászlóné dajka

Pedagógiai asszisztens:

Technikai dolgozó: Mester Anita

**Szolgáltatások**

Logopédiai fejlesztés: Nagyné Kele Márta

Gyógypedagógia Rehabilitáció SNI Prevenció

 Gyógytestnevelés: Béky Zsuzsanna

Fejlesztő foglalkozás (BTM, HHH) egyéni fejlesztési terv szerint: Béky Zsuzsanna

Néptánc: Majorosi Mariann

Hitoktatás:

Az óvoda nyitvatartási ideje: Hétfő 6.00-19.00 óráig /13 óra/

 Kedd- Péntekig 6.00-18.00 óráig /napi 12 óra/

**2.3. Célunk a következő nevelési évre:**

* A szervezet fejlődésének feltétele a munkatársak állandó képzése, amelyet a továbbképzési támogatással, valamint az ingyenes képzések segítségével veszünk igénybe, továbbá felkészülni a pedagógusminősítésre.
* A képzési tervben ütemezzük és átláthatóvá tesszük az elfoglaltságot az óvoda zavartalan működése érdekében.
* A kialakított közösség felelősséget vállal, a feladatok elvégzésére legjobb tudásuk és lelkiismeretük alapján.
* Munkánkat kizárólag a gyermekek érdekeinek megfelelően végezzük a nevelési év folyamán, adott esetben kikérjük a szülők véleményét, építünk együttműködésükre, támogatásukra.
* A fejlesztési napló elkészítése a nevelő testület minden tagjának bevonásával.
* Éves terv készítése a projekt szemléletű módszer bevezetésével kapcsolatban.

 **Az alkalmazotti közösség jellemzői:**

* Rendszerben való gondolkodás
* Önfejlesztés, önirányítás
* Közös jövőkép
* Belső meggyőződés.(attitűdváltás, gondolati minta)
* Csoportos tanulás, team munka

**2.4. Éves feladatok:**

* A befogadás formái, az egészséges életmód szokásainak alakítása
* Szokásrendszer kialakítása, munkamegosztás szintjének minősége
* Egészségfejlesztő testmozgás szervezése a napi gyakorlatban
* A gyermekek szociális kompetenciáinak tudatosabb fejlesztése
* Differenciálás, egyéni képességek szerinti fejlesztés hatékonyságának növelése a játék- munka - tanulás folyamatában.
* A játék területeinek, eszközeinek bővítése, korszerű értelmezése
* A Kompetencia alapú nevelés-oktatás alkalmazása a napi életben **(projekttervezés**)
* Tehetséges gyermekek azonosítása - egyéni érdeklődés felderítése
* A nemzeti és népi hagyományok bővítése, erősítése
* Szabad játék- cselekvéses tanulás párhuzamos megszervezése
* Team munka hatékonyabb szervezése, önálló feladat végzés, felelősség vállalás erősítése ( csapat építő tréning)
* Integrált nevelés, integrációs program

**Mentálhigiéné területén:**

* Az egészséges életmód kialakítása ebben a korban kiemelten jelentős

A fizikai szükségletek kielégítéséhez megfelelő feltételek megteremtése

A változatos ételek megismertetése a gyermekekkel.

Lehetőség szerint egy-egy nap folyamán zöldséget, gyümölcsöt fogyasszanak a gyermekek. / vitamin program/

* A gyermekek étkeztetése a Junior Kft. Péteri konyhájáról történik.

**3. Pedagógiai munka tervezése:**

 **3.1.a**. Az **egészségnevelés** hatékonyságának megőrzése a prevenció hangsúlyosságával

Egészségnevelés+ Mozgás /keddi nap a mozgásos percek maximális kihasználása, minden gyermek valamilyen tevékenységben részt vesz/ úszás, ovo-foci, néptánc, gyermek-jóga, zenés torna. A komplex foglalkozások rendszerében minden foglalkozási ághoz kapcsolódva differenciált tevékenységszervezéssel biztosítjuk a sikeres mozgástanulást, gyakorlást és képességfejlődés lehetőségét.

**Az ember testi-lelki egység.** Fizikai és szellemi tulajdonságai kölcsönhatásban alakulnak, változnak. Fiainkat, leányainkat úgy kell nevelnünk, hogy sokoldalúak legyenek, hogy fizikai és szellemi képességeik minél magasabb színvonalat érjenek el. E cél elérésének fontos eszköze a mindennapos testnevelés, edzés. Az egészséges, klasszikus szép testtartást a tánc segítségével megtanítani, valamint a néptánc hazaszeretetre nevelő hatását. A táncban megnyilvánuló toleráns viselkedésforma óhatatlanul az emberi együttélés egyéb területein is gyümölcsözik:

* természetes egymásra utaltság,
* együttmozgás, egymásra figyelés,
* mozgásos párbeszéd,
* egymás kölcsönös tisztelete.

**3.1.b**. Ebben a nevelési évben a Nevelő testületünk úgy döntött, hogy kiemelt feladatként kezeljük a „**Matematika**” tevékenységet.

 Az Óvodai nevelés országos alapprogramja a **Külső világ tevékeny megismerése megnevezésű tevékenységforma** keretébe sorolja a **matematikai** tapasztalatok szerzését,

 hogy a gyermek környezetét felfedezze, megismerje, hatást gyakoroljon reá. Ebbéli tevékenysége során alkalma van, hogy megszerezze matematikai jellegű tapasztalatait is.

Ötletünket elfogadva ebből a tevékenységből indul az öt óvodában, Szakmai Munkaközösség.

**3.2. Erkölcsi nevelés az óvodai nevelésben – az országos alapprogram szellemében**

Az óvoda célja, hogy érzelmi biztonságot és bizalmat sugárzó és adó környezetet, légkört biztosítson. A gyermek nevelésében és az erkölcsiség alapjainak lerakásában, annak építésében is a szülő elsődleges szerepe és kötelessége vitathatatlan. A szülői viselkedés és magatartás, nevelési stílus együttesen hat a gyermek fejlődésére. Az **óvoda** bár **kiegészítő** szerepet tölt be, de **sokat tehet** az erkölcsi értékek és normák megismertetésében.

Az erkölcsi érzék fejlődése a gyermek értelmi fejlődésének függvénye. Ezért is fontos minden neveléssel foglalkozó intézménynek az erkölcsi fejlődést elősegíteni, minden birtokában levő eszközzel.

Az erkölcsi értékek meghatározásai közül a legfontosabb, hogy a gyermek társakkal szembeni viselkedése törvényes, szabályok betartása mentén történjen, megkülönböztetve a helyes és helytelen döntéseket. Az óvodában töltött idő alatt ismerjék meg a közösségi együttélés szabályait, melyek meghatározzák a közösséghez való viszonyát a gyermeknek.

Az **érzelmi biztonságot** és bizalmat ébresztő környezetben az óvoda összes dolgozója (óvodapedagógus, dajka, logopédus, stb.) felelős azért, hogy a gyermek komfort érzése megfelelő legyen. Az óvodai dolgozók között a jó kapcsolat, megfelelő, tiszteletteljes kommunikáció elengedhetetlen mintaként szolgál a társas érintkezés során a gyerekek előtt.

Az erkölcsi neveléshez kapcsolva fontos a hazaszeretettel, és szülőföld megismerésével is foglalkozni. A környezet megismerésén keresztül kerülhetnek a gyerekek közel az őket körbevevő világgal. A helyi adottságok adta lehetőségeket ki kell aknázni, hogy a közvetlen kapcsolatban jusson el ezen értékek tiszteletére, megóvására. Az óvoda értékhordozó és közvetítő szerepe kiemelt.

**3.3.Óvodai ünnepek méltó megünneplése**

Ünnepélyeken, gyermeki élet eseményeivel kapcsolatos **rendezvényeken való** részvétel. Az óvoda hagyományainak összehangolása a szülői igények figyelembevételével. Minden hagyományt a **kijelölt felelős** szervezi óvodaszinten! Egyéni megbízatások vállalása, arányos teherviseléssel – a törvényi előírásoknak megfelelően.

 **Az egyéni fejlesztő pedagógus és az óvodapedagógusok munkája**

* Intézményünkben heti 4 órában dolgozik fejlesztő pedagógus, logopédus.
* A fejlesztő pedagógus feladata valamilyen részképességben lemaradt, vagy lassabban fejlődő gyermek felzárkóztatása, egyéni fejlesztése.
* Az egyéni fejlesztő a csoportos óvónőkkel való konzultáció után u.n. fejlesztési tervet készít.
* A fejlesztési terv tartalmazza az egyéni fejlesztő programban résztvevő gyermekek nevét, számát, a fejlesztés irányát.
* Rendszeres kapcsolatot tart a logopédussal.
* Napi munkakapcsolatban áll a csoportos óvodapedagógusokkal, akik csoporton belül végzik a felzárkóztatást, az egyéni fejlesztést.
* Ehhez kérjük a szülőktől az u.n. anamnézis lap kitöltését, melyen képet kapunk a család körülményeiről a gyermek születésétől az óvodába lépésig.
* A gyermekek megfigyelése csoportban játék és munkaközben, illetve egyéni felmérések alapján történik. A fejlesztő munkához nélkülözhetetlen a családi háttér ismerete.

**SNI- s gyermekek integrált nevelésének feladatai**

* Arra törekszünk az óvodai nevelésben, hogy a gyermekek és a szülők fogadják el a másságot.
* Óvodánk személyi (gyógypedagógiai végzettség) és tárgyi feltételei nem teszik lehetővé, a mozgáskorlátozott és súlyos érzékszervi fogyatékossággal rendelkező gyermekek nevelését.
* Az enyhe értelmi fogyatékos, beszédfogyatékos, hallássérült illetve magatartási zavarban szenvedő gyermekek nevelését tudjuk biztosítani oly módon, hogy a fejleszthetőségről kikérjük a gyermek személyével kapcsolatos szakértői véleményeket.(gyógypedagógiai-orvosi- pszichológiai vélemények).
* Óvodánkban, ebben a nevelési évben 1 fő SNI- s kisgyermek kezdi meg az óvodai évet, velük továbbra is az Önkormányzat által biztosított, gyógypedagógus, pszichológus, mozgásterapeuta foglakozik, a Szakértői Bizottság által meghatározott időkeretben.

 **A célszerű működés alapvető feltételeinek biztosításához szükséges feladatok**

* szertár működtetése
* internet hozzáférés biztosítása
* a HACCP szerinti munkavégzés napi ellenőrzése
* a tagóvoda működtetéséhez szükséges tárgyi felszerelések biztosítása
* a kötelező eszközjegyzéknek való megfelelés folyamatos biztosítása
* az elhasználódott, tönkrement eszközök pótlása (lehetőség szerint)

**4. Tagóvoda-vezetői ellenőrzések**

* az óvónők által vezetett dokumentumok ellenőrzése
* a csoportokban folyó munka ellenőrzése az Ellenőrzési tervben foglaltak szerint
* munkarend, munkafegyelem, tisztaság, biztonság ellenőrzése

 **5. Az óvodapedagógusok egyéni megbízásai és vállalt funkciói:**

Ledneczky Julianna - tagóvoda-vezető, tűzvédelem, munkaközösségi tag, HACCP

Varga Gabriella - helyettes, , jelenléti ív

Galcsik Tamásné - GYIF felelős, újság-könyv,

Bekker Zoltánné - felnőtt tréning, nyomtatványok, pályázatfigyelő,

Bálintné M. Julianna - szertár, balesetvédelmi felelős,

Gulácsi Beáta - folyosói dekoráció, MINI galéria

Szőnyiné V. Klára - környezetvédelem, udvari játékok

Monostori Edina - kerekasztal témáiért felelős

Mester Anita - HCCP, , étkező

 **6. Ünnepeink és a felelősök:**

**ŐSZ**

Jubileumi ünnepség az óvoda 70. évfordulójára ( szeptember 16. ) Ledneczky Julianna

Állatok világnapja ( október 4 ) Csoportvezetők

Termésünnep ( október vége ) Csoportvezetők

**TÉL**

 Advent ( november utolsó vasárnapjától karácsonyig )

Adventi vásár Csoportvezetők, dajkák

Mikulás várás Varga Gabriella

Karácsonyi gyertyagyújtás

Karácsony ünneplése a szülőkkel Csoportvezetők

Farsang Bekker Zoltánné

**TAVASZ** -

Nemzeti ünnep ( március 15. ) Monostori Edina

Húsvét Csoportvezetők, dajkák

Víz világnapja ( március 20) Szőnyiné V. Klára

Föld napja ( április 22. ) Bálintné M. Julianna

Sport nap ( május) Gulácsi Beáta

Anyák napja ( május első vasárnapja ) Csoportvezetők

Gyermeknap ( május) Galcsik Tamásné

**Egyéb hagyományok**

* névnapok és születésnapok megünneplése
* kihívás napja
* KRESZ nap
* Pitypang Party

( a vasárnapra eső ünnepeket kijelölt időpontban tartjuk )

**7. Közösségi rendezvényeken való részvétel:**

Iskolai tanévnyitó ünnepély: Napraforgó ovi

Mézeskalács: Bóbita ovi

Városi karácsonya: Gyöngyvirág ovi

Pedagógus nap: Csicsergő ovi

Egyéb felkérés: Pitypang ovi

**8. Alkalmazottakkal ünnepek:**

* névnapok, karácsony ünneplése
* kirándulás
* színházlátogatás

**9.Értekezletek:**

**Szülői értekezletek:**

 Kiscsoportban: szeptember 6. bevezetés az óvodai életbe, beszoktatás

 március: 7. egészséges életmód, egyéb aktualitások

 Középső csoport: szeptember 6. felkészülés a nevelési évre

 március: 7. közösségformálás, életkori sajátosságok,

 egyéb aktualitások

 Nagycsoport: szeptember 6. felkészülés a nevelési évre,

 február: iskolába induló nagycsoportosoknak

 március: 7. milyen fejlettségi szinten állnak a gyermekek

 egyéb aktualitások

 **Fogadóórák:**

Kiscsoport: minden hónap első hétfő

Középső csoport: minden hónap második hétfő

Nagy csoportok: minden hónap harmadik hétfő

Tagóvoda-vezető fogadóórája: kedd 16-17 ig ( egyeztetés alapján )

**Munkatársi értekezletek:**

Szeptember 5.-én: Az év fő feladatainak megbeszélése

Április 10.-én: Az év értékelése, felkészülés a nyári életre

**Kerekasztal beszélgetések, értekezletek:**

Havonta ismétlődő rövid értekezletek munkaidőben, a délutáni pihenő alatti időpontban, aktuális témában és feladat ismertetéssel, aktuális ütemezéssel.

Felelős: Monostori Edina

Aktuális fontos téma a portfólió feltöltése.

**Kapcsolódó jogszabály**

* 326/2013. (VIII. 30.) Korm. rendelet – A pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról.
* *A 20/2012. (VIII.31.) EMMI rendelet 150. §-ának (4) bekezdése a következőként rendelkezik:*„Az intézményvezető a nyilvános szempontok alapján elkészíti az intézmény - ennek részeként saját - **önértékelését,** amelyet a nevelőtestület hagy jóvá.
* A 326/2013. (VIII.30.) Kormányrendelet is kitér az intézményi önértékelés dokumentumának a pedagógusok minősítésébe és a gyakornokok minősítő vizsgájába történő kötelező figyelembe vételére az alábbi előírások alapján.

**Nevelőtestületi értekezletek:** azigazgató által meghatározott időpont és tematika

**10. Továbbképzések** felelőse: **Szabó Katalin igh.** Humán Szolgáltató Központ

 **11. Gyermek és ifjúságvédelmi felelős**: Ledneczky Julianna, Tagóvoda vezető és

 Galcsik Tamásné, a nevelőtestület által felkért óvodapedagógus.

 **12. Munkaközösségek: Matematika**

**12.1. Vezetői munkaközösség**

Célja: óvodapedagógusok szakmai ellenőrzése.

Tematika a munkaközösség munkatervében található.

**12.2. Szakmai munkaközösség**

A város öt óvodájában egy munkaközösség működik.

Téma: Matematikai tevékenység

Munkaközösség vezető: Sturm Edit

Óvodánkat képviseli: Monostori Edina

Tematika a munkaközösség munkatervében található

**13. Tagóvoda-vezetők általi ellenőrzések:**

Tematika az Ellenőrzési tervben található

**14. Az óvoda kapcsolattartása:**

**Pedagógiai Szalszolgálat**

Logopédiai kezelés az arra rászorult gyermekeknél, hetente hétfői napokon, 4 órában,

fejlesztő pedagógus heti 4 órában.

**Gyermekjóléti Szolgálat**: rendszeres kapcsolattartás.

**Bölcsőde**: kölcsönös látogatások, hospitálások

**Általános Iskola:** Az elsősök látogatása

**Közösségi Ház, Könyvtár:** Kiállítások, rendezvények megtekintése

* a gyermekeknek való műsor megtekintése
* kiállítások megtekintése

**Gyermekorvos- védőnők**

a gyermekorvosok az iskolába menő gyermekeket megvizsgálják az óvodában

**14. Óvodai nyílt napok:**

Adventi készülődés, Víz-világnapja, Kihívás napja- sport nap

**15. Felzárkóztatás, tehetséggondozás a tagóvodában**

**Készítette: Ledneczky Julianna tagóvoda-vezető**

**Véleményezte az óvoda nevelőtestülete: 2016. augusztus hó 31. nap**

**Fenntartónak leadva: 2016. 09…hó… .nap**

**Pitypang Tagóvoda Ellenőrzési terve**

Ellenőrzésre jogosult: Ledneczky Julianna tagóvoda-vezető, illetve a vezetői munkaközösség tagjai

 **Tagóvoda vezető ellenőrzései**

**Célja**: az óvodapedagógusok szakmai munkájának segítése. A pedagógiai programban megfogalmazott célok, feladatok gyakorlatban történő megvalósulásának segítése, ellenőrzése, szakmai munka javítása.

**Vezetői ellenőrzések terve**

 Az óvodákban, minden csoportban az ellenőrzés folyamatos a nevelési év folyamán, mely előre jelzett napokon történik. A tagóvoda vezető végez ilyen irányú tevékenységet, de esetenként bevonja a munkacsoport vezetőjét is.

**Valamennyi csoportot érintő időszakos ellenőrzések szempontjai:**

* a tervezett pedagógiai feladatok kellő időben és megfelelő minőségben történő megvalósulása, különböző nevelési módszerek alkalmazása a folyamatos napirendben.
* a differenciált nevelés
* a nevelési terv értékelése, megvalósulásának elemzése, tervezése,
* az egyes gyermekek és gyermekcsoportok nevelő-, fejlesztő folyamatának dokumentálása,
* gyermekvédelmi feladatok ellátása ­csoportokban, különös tekintettel a HHH gyermekekre,
* a csoportok adminisztrációjának vezetése,
* a kapcsolattartás formáinak megvalósulási színvonala, ünnepélyeken, a gyermeki élet eseményeivel kapcsolatos alkalmakon való részvétel minősége

**Óvodai csoportok ellenőrzési szempontjai:**

* az óvodai program terve szerinti munkavégzés.
* projekttervezés bevezetése egyes csoportokban, a gyermekekkel való foglalkozások során.

 **Egyéb megfigyelési szempontok:**

* otthonos környezet megteremtése,
* napi tevékenység rendszeressége,
* szokások kialakítása, betartása,
* játék feltételeinek megteremtése,
* érzelmi biztonság kielégítése,
* szeretetteljes légkör biztosítása,
* szociális kapcsolatok elősegítése,
* védettség érzésének biztosítása
* a mindennapos mozgás, gondozási tevékenység, gyermeki önkiszolgáló tevékenység megvalósulása

**Tagóvoda vezetők ellenőrzik az óvoda tisztaságát, az udvar rendben tartását.**

**Az év végi kimenetfejlettség mérést a csoport óvodapedagógusai végzik**

**Értékelés:**

* Ellenőrzést követően az érintett óvónővel.
* Csoportlátogatások, jegyzőkönyvezett formában.
* Az óvoda tisztaságának megfelelősségét, ill. hiányosságainak megállapítását.
* Önértékelés, mely az önmegismerést, önfejlesztést szolgálja.

**Mérés:**

* HHH gyermekek mérése
* A nevelőtestület által kidolgozott eszközökkel, módszerekkel történik.

**Ellenőrzési feladatterv, csoportlátogatások ütemezése Célvizsgálat (Óvodapedagógusi teendők):**

Feladat Határidő Felelős/megvalósítás

* Az új nevelési év előkészítése **2016. aug.31.** Tag- óvodavezető

 a gyermekek fogadására Személyi –

tárgyi környezet áttekintése.

* A gyermeki tevékenységek **2016. szept. 1.- október 30** Óvodapedagógusok

 feltételeinek biztosítása a csoportokban

a napirend kialakítása, a befogadás szervezése

* Az óvodapedagógusok tervezőmunkája, **Folyamatos** Óvodavezető

felkészültsége (Csoportnapló, Egyéni fejlődési napló, fejlesztési tervek vezetése )

* Hiányzási naplók ellenőrzése  **Havonta** Tag-óvodavezető
* HH, veszélyeztetett gyermekek **2016.** **október 01. 2017. május 30**. Tagóvoda vezető nyilvántartása, feladatainak koordinálása Gyermekvédelmi felelős
* A csoportokban folyó fejlettségmérés,

 tervezőmunka vizsgálata **Folyamatos**  Óvodapedagógusok

* Az SNI gyermekek fejlesztési terveinek **Negyedévente**  Tag-óvodavezető

dokumentum vizsgálata

* Az 5-7 éves gyermekek

fejlődésének nyomon követése,  **2017. február** Tag-óvodavezető

dokumentum vizsgálata

Tanköteles korú gyermekek iskolaérettségi **2017. január** Óvodapedagógusok,

mutatói az érintett csoportokban. Szakértői vizsgálati kérelmek, Fejlesztőpedagógus

 kontroll vizsgálatok ütemezése, ügyintézése, Gyógypedagógus, Óvodavezető

**Dajkák ellenőrzési szempontjai:**

Folyamatos

* Az óvoda Pedagógiai Programjában, Házirendjében, SZMSZ –ében foglaltak betartása
* A napi tevékenységekben való aktív részvétel
* Differenciált gondozási feladatok megvalósulása, gyermekekkel való kapcsolat minősége
* Csoportszoba, egyéb helyiségek, udvar megfelelő tisztasága, higiénés követelmények betartása
* Saját csoporton kívüli egyéb tevékenységek (másik csoportban történő feladatvégzés, helyettesítés esetén az ellátás) minősége
* Az udvari életbe való bekapcsolódás
* Leltári tárgyak karbantartása
* Munkavédelmi szabályok betartása
* A tisztítószerek adagolása, takarító eszközök tárolása, tisztántartása

**Spontán ellenőrzés**

Probléma esetén, felkészültség felmérése érdekében

ÉRVÉNYESSÉGI RENDELKEZÉS

A 2016/2017. nevelési év munkatervét a nevelőtestület 2016. augusztus 31-én, a tanévnyitó munkatársi értekezletén megismerte és elfogadta. Hatályossága: 2016. 09. 01.- 2017. 08. 31.

Üllő, 2016. augusztus 31. Ledneczky Julianna

 Tagóvoda vezető